Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 107

1. Szakmai gyakorlati vizsga és értékelése A mesterjelöltnek magas fokú szakmai tudást igénylő vizsgafeladatot kell megoldania. A gyakorlati vizsga helyét a mestervizsga bizottság jelöli ki. Az egyes feladatok elvégzésére a vizsgabizottság másmás helyszínt és különböző időpontokat jelöl ki. A gyakorlati vizsga munkavédelmi, biztonságtechnikai oktatással kezdődik, ahol a Vizsgabizottság elnökének fel kell hívnia a vizsgázók figyelmét arra, hogy a gyakorlati feladat végzése során milyen munka- és környezetvédelmi, ergonómiai és higiénés előírásokat kell betartani. A gyakorlati vizsga időtartama az előkészületi munkákkal együtt az „A” feladatra max. 2 óra, a „B” feladatra max. 5 óra, a „C” feladatra max. 1 óra. A „B” feladat megoldásánál a mesterjelölt segéd munkatársat vehet igénybe. Ebben az esetben viszont a vizsgabizottságnak meg kell győződnie arról, hogy a munka minden fázisának irányítását a mesterjelölt végzi-e. Gyakorlati vizsga feladatok: A) Összetett vezérlési hiba megállapítása és elhárítása, egyparancsos relés vezérlésnél Összetett vezérlési hiba megállapítása és elhárítása, relés gyűjtő vezérlésnél Vezérlési hiba megállapítása és elhárítása, mikroprocesszoros gyűjtő vezérlésnél Vezérlési hiba megállapítása és elhárítása, mikroprocesszoros gyűjtő vezérlésnél B) Félautomata aknaajtó szerelvényeinek beszerelése, beállítása Zuhanásgátló berendezés beállítása és üzemszerű működésének ellenőrzése Teleszkópos automata akna- és fülkeajtó felszerelése beállítása Központi nyitású automata akna- és fülkeajtó felszerelése beállítása C) Egyfázisú kétutas egyenirányító összeállítása Háromfázisú kétutas egyenirányító összeállítása Háromfázisú kétsebességes aszinkronmotor hálózatra kapcsolása Háromfázisú aszinkronmotor hálózatra kapcsolása csillag/delta kapcsolással A gyakorlati vizsga értékelése a bizottság által előre összeállított szakmai szempontok szerint kialakított pontozólapon történik. A pontozólapon szereplő értékelési szempontokat és az elérhető összpontszámot a gyakorlati vizsga előtt a vizsgázókkal ismertetni kell. 2001/117. szám A feladatok megvalósítását a bizottság folyamatosan figyelemmel kíséri. A jelölt munkáját a munkavégzés előkészítésének, végzésének szakszerűsége, pontossága, technikai és technológiai folyamatok alkalmazása, valamint a munkavédelmi szabályok betartása alapján értékelik. „Megfelelt” minősítést az a jelölt kaphat, aki a vizsgán kapható maximális pontszám legalább 70%-át eléri. A vizsgázó csak sikeres gyakorlati vizsga esetén bocsátható az elméleti vizsgára. A gyakorlati vizsgát követően a jelöltet tájékoztatni kell az elért eredményéről.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes